CELEX: 52004XG0113(02)
Language: da
Date: 2003-12-22 00:00:00
Title: Rådets konklusioner af 22. december 2003 om gennemgang af miljøpolitikken i 2003

Avis juridique important

|

52004XG0113(02)

Rådets konklusioner af 22. december 2003 om gennemgang af miljøpolitikken i 2003  

EU-Tidende nr. C 008 af 13/01/2004 s. 0005 - 0005

Rådets konklusioneraf 22. december 2003om gennemgang af miljøpolitikken i 2003(2004/C 8/04)RÅDET FOR DEN EUROPÆISKE UNION -(1) SOM ERINDRER OM den interesse for en årlig miljørapport, som det allerede tilkendegav i sine konklusioner af 4. marts 2002, og som blev bekræftet på Det Europæiske Råds forårsmøde i marts 2003, GENTAGER, at resultaterne af gennemgangen af miljøpolitikken skal afspejles i den analyse, der forelægges i forårsrapporten;(2) NOTERER SIG meddelelsen fra Kommissionen til Rådet og Europa-Parlamentet om gennemgangen af miljøpolitikken i 2003 på baggrund af den nye politiske ramme for EU's miljøpolitik efter vedtagelsen af EU-strategien for bæredygtig udvikling i 2001, og FINDER, at gennemgangen af miljøpolitikken vil kunne blive et nøgleredskab til at overvåge og evaluere gennemførelsen af sjette miljøhandlingsprogram og ligeledes bør være et bidrag til Det Europæiske Råds forårsmøde og til at gøre status over strategien for bæredygtig udvikling bl.a. ved at give de forskellige rådssammensætninger et godt grundlag for at drøfte gennemførelsen af målene for bæredygtig udvikling;(3) FINDER, at gennemgangen af miljøpolitikken er et første konstruktivt forsøg på at skitsere et overordnet billede af EU's miljøpolitik. Rådet SER navnlig FREM TIL Kommissionens kommende meddelelser om opfølgning af verdenstopmødet om bæredygtig udvikling, handlingsplanen for miljøteknologi og status over de nationale strategier for bæredygtig udvikling og over Cardiff-processen, herunder en analyse af, hvordan denne proces kan genstartes, hvilket alt sammen er berammet til begyndelsen af 2004, og til status over strategien for bæredygtig udvikling 2004;(4) NOTERER SIG med stor bekymring oplysningerne i gennemgangen af miljøpolitikken om, at de negative tendenser siden 2001, navnlig med hensyn til klimaændringer, energi og transport samt biodiversitet, ikke er blevet vendt, og at det er nødvendigt med yderligere EU-foranstaltninger og nationale foranstaltninger for at opfylde de vigtigste EU-mål for bæredygtig udvikling. Rådet BEKRÆFTER derfor på ny, at målsætningerne i sjette miljøhandlingsprogram bør tages i betragtning ved fremtidige revisioner af de finansielle overslag for Fællesskabets finansielle instrumenter;(5) BEKRÆFTER PÅ NY, at der er behov for en styrkelse af miljødimensionen i Lissabon-processen med henblik på at opnå økonomisk, social og miljømæssig fornyelse, og NOTERER SIG, at miljøets bidrag til Lissabon-målene fortjener at blive udforsket nærmere; UNDERSTREGER derfor, at det er nødvendigt at sikre, at Kommissionen i god tid og på en samordnet måde vedtager relevante meddelelser;(6) UNDERSTREGER behovet for bl.a. i forbindelse med status over strategien for bæredygtig udvikling i 2004, at samspillet mellem Lissabon-strategien og EU's strategi for bæredygtig udvikling præciseres nærmere, og at Cardiff-processen og sjette miljøhandlingsprogram gennemføres aktivt med henblik på bedre at integrere miljøbeskyttelseskravene i de overordnede rammer for Fællesskabets politikker og fremme synergien mellem de respektive søjler i forbindelse med bæredygtig udvikling;(7) SER disse konklusioner som resultatet af en foreløbig evaluering af gennemgangen af miljøpolitikken og vil under hensyn til rapportens værdi og kompleksitet bestræbe sig på at gennemgå dens specifikke indhold nærmere og vedtage mere detaljerede konklusioner som bidrag til forberedelsen af Det Europæiske Råds forårsmøde 2004.